CELEX: 32011R0177
Language: lt
Date: 2011-02-24 00:00:00
Title: 2011 m. vasario 24 d. Komisijos reglamentas (ES) Nr. 177/2011 dėl laikino kai kurių grūdų importo muitų netaikymo 2010–2011 prekybos metais

25.2.2011   
            
            
               LT
            
            
               Europos Sąjungos oficialusis leidinys
            
            
               L 51/8
            
         KOMISIJOS REGLAMENTAS (ES) Nr. 177/2011
   2011 m. vasario 24 d.
   dėl laikino kai kurių grūdų importo muitų netaikymo 2010–2011 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 187 straipsnį kartu su 4 straipsniu,
   kadangi:
   
               (1)
            
            
               Nuo 2010–2011 prekybos metų pradžios pasaulinės grūdų kainos kilo labai greitai – greičiau, nei 2007–2008 prekybos metais, paskutinio didelio kainų kilimo metu. Nuo 2010 m. liepos mėn. paprastųjų kviečių pasaulinės kainos padidėjo 65 %. Nuo tada tokia pati grūdų kainų kitimo tendencija pastebima ir Europos Sąjungos rinkoje. Paprastųjų kviečių kaina Europos Sąjungos rinkoje padidėjo daugiau kaip 90 % ir sustojo ties 280 EUR už toną riba. Kitų grūdų kaina Europos Sąjungos rinkoje kito taip pat – Ruano miežių ir Bordo kukurūzų kaina viršijo 215 EUR už toną. Kainų kilimas pasaulinėje grūdų rinkoje daugiausia susijęs su sumažėjusiais auginimo plotais.
            
         
               (2)
            
            
               Pasaulinės grūdų rinkos kitimo 2010–2011 prekybos metų pabaigoje perspektyvos leidžia manyti, kad kainos ir toliau liks didelės, nes pasaulinių atsargų dydis 2010–2011 prekybos metų pabaigoje yra maždaug 342 mln. tonų, t. y. 62 mln. tonų mažiau, nei 2009–2010 prekybos metų pabaigoje.
            
         
               (3)
            
            
               Komisijos reglamente (EB) Nr. 1067/2008 (2) numatyta paprastųjų kviečių, išskyrus aukštos kokybės paprastuosius kviečius, sumažinto muito tarifinė importo kvota ir Komisijos reglamente (EB) Nr. 2305/2003 (3) numatyta pašarinių miežių sumažinto muito tarifinė importo kvota 2010 metais išnaudota labai nedaug – atitinkamai 13 % ir 5 %. Toks nepakankamas kvotų panaudojimas turėtų tęstis ir 2011 m., tuo labiau kad Rusija ir Ukraina, tradiciniai Europos Sąjungos tiekėjai, įvedė eksporto ribojimo priemones.
            
         
               (4)
            
            
               Dėl didelių pasaulinių kainų iki pat 2010–2011 prekybos metų pabaigos ir numatomo nepakankamo kvotų sumažintu muitų tarifu panaudojimo 2011 m. kyla pavojus, kad paskutiniais 2010–2011 prekybos metų mėnesiais tiekimas į Europos Sąjungos rinką bus sutrikdytas. Todėl, siekiant lengviau išlaikyti Europos Sąjungos rinkos pusiausvyrą galintį užtikrinti importo srautą, reikėtų laikinai iki 2011 m. birželio 30 d., 2010–2011 prekybos metų pabaigos, sustabdyti muitų taikymą paprastųjų kviečių, išskyrus aukštos kokybės paprastuosius kviečius, ir pašarinių miežių importo kvotoms, kurias leista naudoti atitinkamai reglamentais (EB) Nr. 1067/2008 ir (EB) Nr. 2305/2003.
            
         
               (5)
            
            
               Vis dėlto neturėtų nukentėti šiuo metu grūdus vežantys ir į Europos Sąjungą juos importuoti siekiantys ūkinės veiklos vykdytojai. Todėl reikėtų atsižvelgti į vežimo laikotarpį ir leisti ūkinės veiklos vykdytojams išleisti į laisvą apyvartą grūdus taikant šiame reglamente numatytą muitų sustabdymo tvarką visiems produktams, kurių tiesioginis vežimas į Europos Sąjungą prasidėjo ne vėliau kaip 2011 m. birželio 30 d. Taip pat reikėtų numatyti, kaip turėtų būti įrodyta, kad vežama tiesiogiai į Europos Sąjungą ir kad pradėta vežti atitinkamą dieną.
            
         
               (6)
            
            
               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   2010–2011 prekybos metais visam importui, vykdomam pagal reglamentais (EB) Nr. 1067/2008 ir (EB) Nr. 2305/2003 leistas naudoti sumažinto muito tarifines kvotas, importo muitų taikymas sustabdomas produktams, kurių KN kodai yra 1001 90 99, išskyrus aukštos kokybės, kaip numatyta Komisijos reglamento (ES) Nr. 642/2010 (4) II priede, ir 1003 00.
   2.   Kai šio straipsnio 1 dalyje nurodyti grūdai vežami tiesiogiai į Europos Sąjungą, o jų vežimas prasidėjo ne vėliau kaip 2011 m. birželio 30 d., importo muitų taikymo sustabdymas pagal šį reglamentą į laisvą apyvartą išleidžiamiems produktams ir toliau galioja.
   Kompetentingoms institucijoms pateikiamas vežimo dokumento originalas kuriuo įrodoma, kad vežama tiesiogiai į Europos Sąjungą ir kad pradėta vežti atitinkamą dieną.
   2 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   Jis taikomas iki 2011 m. birželio 30 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. vasario 24 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 290, 2008 10 31, p. 3.
   
      (3)  OL L 342, 2003 12 30, p. 7.
   
      (4)  OL L 187, 2010 7 21, p. 5.